Landsretten stadfæstede familierettens dom om forældremyndighed, bopæl og samvær, hvorefter far frifandtes for mors påstand om ophævelse af fælles forældremyndighed, og mor frifandtes for fars påst... Vis mere
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 12. januar 2022

Sagen er behandlet for lukkede døre.

Sag BS-23383/2021-VLR
(14. afdeling)

Mor
(advokat Thomas Kaehne Ghiladi)

mod

Far
(advokat Peter Rask, beskikket)

Familieretten i Horsens har den 3. juni 2021 afsagt dom i 1. instans (sag BS-
7968/2021-HRS).

Landsdommerne John Lundum, Henrik Estrup og Joen Sode (kst.) har deltaget
i ankesagens afgørelse.

Påstande
Appellanten, Mor, har gentaget sin påstand for familie-retten om, at den fælles
forældremyndighed over Barn 1 og Barn 2 ophæves, og at
forældremyndigheden over dem tillægges hende alene.

Indstævnte, Far, har gentaget sine påstande for familieretten om
forældremyndighed, bopæl og samvær og har subsidiært nedlagt påstand om
stadfæstelse.

Far har fri proces under anken.



/

2

Far har ikke personligt været til stede i forbindelse med ankesagens
behandling.

Forklaring
Mor har afgivet supplerende forklaring.

Mor har forklaret, at hun nu er blevet færdiguddannet som Stilling 1 og har
fået arbejde i Arbejdsplads. Hendes personlige forhold er i øvrigt uændrede
siden, hun afgav forklaring i familieretten. Barn 1 er i god trivsel, og
kommunen har lukket den sag, der var på hende. Det ville være en stor
omvæltning for børnene, hvis de i overensstemmelse med Fars påstand skal
have bopæl hos ham. Barn 2 har fortsat ”krudt i bagdelen” . Han er startet i 0-
klasse, og han er rigtig godt med fagligt. Hun har i anledning af en
indberetning fra skolen talt med Barn 1 om, at hun skal tale pænt, også når hun
er i skolen. Hendes og Fars samarbejde er hverken blevet værre eller bed-re,
siden de var i familieretten. Far sender hende grimme og nedladende be-skeder,
hvis hun ikke gør, som han siger. Far skriver bl.a., at hun er en dårlig mor. Far
har også lavet en indberetning til Kommune, hvori har påstod, at hun råber ad
børnene og tager hårdt fat i dem, hvilket naturligvis ikke passer. Kommunen
lukkede sagen efter, at hun var blevet partshørt. Hen-des og Fars samarbejde
har været dårligt i mange år, og hun tror ikke på, at det vil blive bedre med
tiden. Den omstændighed, at hun har valgt ikke at anke familierettens afgørelse
om samvær, er ikke udtryk for, at deres forhold er ble-vet bedre. Børnene skal
jo se deres far, og hun vil også gerne have, at de bevarer kontakten med deres
farmor. Barn 1 og Person 2 deler fortsat værelse, men det gi-ver ikke længere
anledning til væsentlige problemer. Hendes samlever skælder ikke ud på
børnene, men han siger, hvad de må og ikke må.

Landsrettens begrundelse og resultat
Landsretten er enig i familierettens begrundelse og resultat. Det, der er kommet
frem for landsretten, kan ikke føre til et andet resultat. Landsretten stadfæster
derfor familierettens dom.

THI KENDES FOR RET:

Familierettens dom stadfæstes.

Ingen af parterne skal betale sagsomkostninger for landsretten til den anden
part eller til statskassen.



/